মহীনের ঘোড়াগুলি
আশির দশকের প্রারম্ভে ব্যান্ডটি ভেঙে যাবার পর সদস্যরা বিভিন্ন কর্মজীবনে মনোনিবেশ দেয়। গৌতম চট্টোপাধ্যায় কলকাতায় চলচ্চিত্র নিয়ে ব্যস্ত হয়ে পড়েন, বিশ্বনাথ চট্টোপাধ্যায় পাড়ি জমান সান ফ্রান্সিসকোতে, প্রদীপ চট্টোপাধ্যায় তার প্রকৌশলী জীবনে মনোযোগ দেন, রঞ্জন ঘোষাল বেঙ্গালুরুতে বিঞ্জাপন আর থিয়েটারে যুক্ত হয়ে পড়েন, এব্রাহাম মজুমদার জার্মানিতে মিউজিক স্কুল চালু করেন, তাপস দাস কলকাতায় চলচ্চিত্র ও প্রামাণ্যচিত্র নিয়ে কাজ শুরু করেন আর তপেশ বন্দ্যোপাধ্যায় যোগ দেন তার কর্মজীবনে।
এব্রাহাম মজুমদার
১৯৭০-এর দশকে এব্রাহাম মজুমদার তার বাবা থিয়োডোর ম্যাথিয়েসনরে অধিনে সঙ্গীত শিক্ষা শুরু করেন। পরবর্তীতে তিনি ভায়োলিন যন্ত্রের উপর এটিসিএল এবং এলটিসিএল ডিগ্রি অর্জন করেন। ১৯৭৪ সালে কলকাতা বয়েজ স্কুলে সঙ্গীত শিক্ষাদান শুরু করেন। ১৯৭৬ সালের প্রথমদিকে গৌতম চট্টোপাধ্যায়ের সাথে তার পরিচয় ঘটে এবং ঘনিষ্ঠভাবে তার সঙ্গীতের সঙ্গে যুক্ত হন। পরবর্তীতে সর্বকনিষ্ঠ সদস্য হিসেবে মহীনের ঘোড়াগুলি ব্যান্ডে যোগ দেন এবং ১৯৮২ সালে ব্যান্ডটি ভাঙার আগ পর্যন্ত যুক্ত থাকেন।